Hotuba mwalimu shuleni
Language: Swahili | Genre: Creative_writing

HOTUBA : MWALIMU SHULENI 

Mwalimu mkuu, naibu wake, mwalimu mwandamizi, walimu kwenye zam walimu na wanafunzi wenzangu , Hamjambo? Hamjambo tena? Leo hii ninasimama kidete mbele yenu nikiwa na chanzo nzuri ya kuwahutubia hotuba kuhusu umuhimu wa kutunza misitu. Misitu yetu inahusu mazingira yetu na kwa hivyo kila mtu anafaa kuchangia katika utunzaji wa misitu hiyo. 

Kwanza, ningependa kusema misitu ni mianzo ya mito mingi. Misitu pia inaelekeza mkondo wa maji. Tusipotunza misitu, hakuna mito itakayoanza ambapo mito huzuia arthi kukauka. mito hiyo pia hutupa maji ya utumizi katika maisha yetu ya kila siku, Kwa mfano maji ya kunywa, kufulia, kupikia na kadhalika. Maji yanayotoka katika mito pia husaidia katika unyunyizi wa mimea na pia ya wanyama kukunywa... 
Vilevile, misitu ni nyumbani kwa wanyamapori wa aina ainati, kwa mfano ndege na tumbili wote wanyama hawa wana makao yao mitini katika misitu. Tusipotunza misitu yote kwa kuikata ovyoovyo Tutayaharibu makao ya wanyama hawa. Wanyama hawa huchangia pakubwa katika sura ya nchi yetu. Wanyama hawa pia waliko huko ndani misituni, wao pia hujaribu wawezavyo kuitunza misitu ili wasipoteze makao yao.
Aidha, watalii kutoka mataifa mbalimbali ulimwenguni wanakuja kuzuru nchi yetu kuona misitu. Misitu ina miti ya aina ainati kwa mfano mvule. wanafunzwa kuhusu namna miti inatumika kulingana na ugumu wake, kwa mfano mti wa mvule hutumika kutengeneza samani  mbalimbali humo nyumbani Mwenyu kwa mfano viti, meza na makabati ya kuekea vyombo. Tukitunza misitu, watalii watakuja kwa wingi na hii huleta pesa nchini. 
Fauka ya hayo, mmomonyoko wa udongo pia hupunguzwa na miti kule misituni. mizizi ya miti hushikilia udongo pamoja ili usimomonyoke. Majani ya miti pia huzuia matone makubwa makubwa ya mvua kufikia udongo na kubeba udongo wote. Miti pia huzuia upepo unao vuma kubeba udongo ule wa juu na hii ni  mmomonyoko wa udongo. Kwa hivyo hatua ya shida hii ni kuwa, 
mtu asiukate mti wowote ule kule misituni.

Mbali na hayo, kuna miti ambayo hutupa dawa mbalimbali ya i kuponya magonjwa ya aina mbali Kwa mfano, mti wa 'muarubaine husaida kuponya maumivu ya tumboni. Kuna miti mingi ambayo huponya magonjwa kule misituni. Bila kusahau, wanyamapori wa misituni hupata vyakula vyao huko. Kwa mfano ndege wanakula chavuo wanayotoka katika chavulio. Tumbili wanakula matunda na majani yanayotoka mitini.

Isitoshe, ujenzi wa nyumba huhitaji mbao na mbao hizi zinatoka mitini. Tusipotunza misitu, yetu, wanadamu ambao ni sisi tutakosa miti ambayo tutakata mbao za kuundia na kujengea nyumba. Kando na ujenzi wa nyumba, mbao pia hutumika kutengeneza samani iwe shuleni, nyumbani, Ofisini au kanisani. Uuzaji wa mbao hizi huleta faida kubwa nchini na pia kwa wananchi na hii huimarisha uchumi wa nchi. 
kando na hayo, misitu huvuta mvua ili mvua inyeshe. Mvua hii ni chanzo ya mianzo ya mito mingi ambayo hutusaidia sisi wanadamu. mvua hiyo pia husaidia katika sekta ya kilimo ambapo mimea hunufaika wakati mvua inanyesha inapata maji.Wanyama hawakati kamba kwa sababu ya kiu, kwa kuwa maji yanayotokana na mvua inayonyesha. Sisi kama binadamu pia hufaidika kwa kutumia maji hayo katika maisha yetu ya kila siku.
Mwisho, ningependa kumalizia nikisema , hewa safi tunayopumua hutoka kwenye miti. Tukikatakata ovyo na tusipoitunza misitu yetu hatutapata hewa safi ya kupumua ambayo ni lazima kwa binadamu wote. 
Ni hayo tu na ninashukuru kwa utulivu wenu na kwa kunisikiliza  kwa makini. Ninatumaini mtaitunza misitu yetu katika eneo hili ili tuweze kufaidika vilivyo masalheri na asanteni.